Inițializarea pointerilor

Variabilele de tip pointer pot fi inițializate, din momentul declarării, pentru a reține adresa unei locații de memorie. int a; int *pa=&a; În exemplul anterior este declarată variabila a, de tip int și, ulterior, variabila pa, pointer, care este inițializată cu adresa variabilei a. Această precizare este necesară, deoarece trebuie înțeles că ceea ce se inițializează este adresa către care indică ei, nu valoarea ce se găsește acolo. În acest caz, operatorul * este folosit nu ca operator de derefențiere, ci pentru a indica declararea unui pointer.

Ca o conluzie, pointerii pot fi inițializați fie cu adresa unei variabile, cum este cazul în exemplul de mai sus, fie cu valoarea unui alt pointer.